..Z A P I S N I K
sa 9. (devete) sjednice Vijeća Mjesnog odbora Travno,
održane u utorak, 22. veljače 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Šćekić, Božica Paić i Vlatka Sabadi.

Ostali nazočni članovi Vijeća: Željka Novak, predstavnica udruge građana Travno

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 8. (osme) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći Dnevni red:


D n e v n i   r e d:

1. Ostavka na dužnost potpredsjednice Vijeća Mjesnog odbora Travno 
- zaključak, donosi se
2. Izbor novog potpredsjednika Vijeća Mjesnog odbora Travno 
- zaključak, donosi se
3. Financijski plan VMO Travno za 2022. god. - zaključak, donosi se
4. Plan malih komunalnih akcija VMO Travno za 2022. god. - zaključak, donosi se
5. Nadopuna prijedloga prioriteta za izradu PKA GČ NZ-istok za 2022. god. 
(Zrinjevac i Zg ceste) - zaključak, donosi se
6. Asfalterski program VMO Travno za 2022. godinu -  zaključak, donosi se
7. Čišćenje odvoda na parkiralištu BM 62 i 64 - zaključak, donosi se
8. Korištenje prostora MO Travno - zaključak, donosi se
9. Pitanja, prijedlozi i obavijesti

Vijeće Mjesnog odbora Travno jednoglasno (9 „za“) prihvaća Dnevni red.





Ad. 1. Ostavka na dužnost potpredsjednice Vijeća Mjesnog odbora Travno  
Vijeće Mjesnog odbora Travno jednoglasno (9 „za“)  donosi

ZAKLJUČAK
o razrješenju potpredsjednice Vijeća Mjesnog odbora Travno


I. Božica Paić razrješuje se dužnosti potpredsjednice Vijeća Mjesnog odbora Travno.

II. Ovaj će zaključak biti objavljen na oglasnoj ploči u sjedištu Mjesnog odbora Travno.


Ad. 2. Izbor novog potpredsjednika/ce Vijeća Mjesnog odbora Travno 

Vijeće Mjesnog odbora Travno jednoglasno (9 „za“)  donosi

ZAKLJUČAK
o izboru potpredsjednika Vijeća Mjesnog odbora Travno


1. Za potpredsjednika Vijeća Mjesnog odbora Travno izabran je Mario Šćekić.

2. Ovaj će zaključak biti objavljen na oglasnoj ploči u sjedištu Mjesnog odbora Travno.


Ad. 3. Financijski plan VMO Travno za 2022. god. 

Vijeće Mjesnog odbora Travno jednoglasno (9 „za“)  donosi


FINANCIJSKI PLAN
Mjesnog Odbora Travno
za 2022.

Članak 1.
Financijski plan Mjesnog odbora Travno za 2022. (dalje u tekstu: Plan) sastoji se od:


PRIHODA:										1.143.400,00
RASHODA:										1.143.400,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.143.400,00

	6711
	PRIHODI ZA FINANCIRANJE RASHODA POSLOVANJA
	1.143.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.143.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.027.000,00

	 
	ODRŽAVANJE JAVNIH ZELENIH POVRŠINA
	485.000,00

	 
	ODRŽAVANJE NERAZVRSTANIH CESTA
	542.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.



Ad. 4. Plan malih komunalnih akcija VMO Travno za 2022. god. 

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o Planu malih komunalnih akcija VMO Travno za 2022. god.

1. Predsjednica VMO Travno, gđa. Tihana Ivić predstavila je plan komunalnih akcija VMO Travno za 2022.g.  Predlaže da se iz Plana čišćenja (Čistoća) izostavi stavka 3695 Mašerin prilaz jer navedena lokacija ne postoji i brisati stavku 3693 terasa Mamutica jer se ponavlja. Umjesto te dvije stavke uvrstiti novu Ulica Božidara Magovca, ručno čišćenje, svaki tjedan, prva smjena.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.

Plan malih komunalnih akcija
Mjesnog odbora Travno u 2022.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Travno (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 1.027.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	485.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	542.000,00

	Ukupno
	1.027.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 314.454 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 66.994 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 379.400,00 kuna za asfalterski program i
	- 30 % ili 162.600,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.



Ad. 5. Nadopuna prijedloga prioriteta za izradu PKA GČ NZ-istok za 2022. god.  (Zrinjevac i Zg ceste) 

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o nadopuni prijedloga prioriteta za izradu PKA GČ NZ-istok za 2022. god.  (Zrinjevac i Zg ceste)

1. Predsjednica VMO Travno, gđa. Tihana Ivić predstavila je Plan prijedloga prioriteta za izradu PKA GČ NZ-istok za 2022. god. kako slijedi:

Prijedlog prioriteta za izradu PKA GČ NZ-istok za 2022. god.  (Zrinjevac i Zg ceste)
1. Asfaltiranje parkirališta zapadno od BM 48A-62 – 1.097.000,00 kn (od toga 195.400,00 kn iz asfalterskog programa)
2. Uređivanje nogostupa zapadno od BM 48A-62: 203.000,00 kn iz PKA 2022 + 184.000,00 kn iz Asfalterskog programa
3. Asfaltiranje i zamjena stolova za stolni tenis kod OŠ Gustava Krkleca - 44.190,00 kn
4. Postava dasaka na betonsko postolje kod OŠ Gustava Krkleca – 7.360,00 kn 
5. Izrada projektne dokumentacije Parka za pse- 20.000,00 kn
6. Izrada projektne dokumentacije za sadnja živice južno od OŠ Gustava Krkleca - 10.000,00 kn
7. Izrada projektne dokumentacije za šetnicu sjeverno od OŠ Gustava Krkleca - 10.000,00 kn
8. Postava klupa i betonskih vaza za sa sadnjom na plato Mamutice -14.531,00 kn
9. Rekonstrukcija pločnika/staze u parku Travno sjeverno od DV Travno, BM 105 – nije još dostavljen troškovnik
10. Zamjena opločenja i postava garnitura (2) u Parku Travno kod česme – 24.828,00 kn
11. Zamjena postojećih ljuljački onima prigodnima za bebe BM 111 - 21.544,00 kn
12. Izuzimanje dijelova podloge opasne po građane (bez zamjene sprava) na vježbalištu za odrasle zapadno od mamutice – nije dostavljen troškovnik
13. Izrada projektne dokumentacije za uređenje trga južno od Konzuma kod Ulice Božidara Magovca 30 – nije dostavljen troškovnik
14. Zamjena vrtuljka i postavljanje ljuljačke za bebe istočno od BM 12-2 4– 40.068,00 kn
15. Postavljanje opločenja i garnitura (2) u Parku Travno, sjeverno od DV Travno, BM 105 – nije dostavljen troškovnik 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 6. Asfalterski program VMO Travno za 2022. godinu

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o asfalterskom programu VMO Travno za 2022.g.

1. Predsjednica VMO Travno, gđa. Tihana Ivić predstavila je Asfalterski program VMO Travno za 2022.g. kako slijedi:

Asfalterski program, obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 66.994 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 379.400,00 kuna za asfalterski program i
	- 30 % ili 162.600,00 kuna za ostale poslove redovnog održavanja.

Iznos od 379.400,00 kn namijenit će se za: 
· Asfaltiranje parkirališta zapadno od BM 48A-62 –195.400,00 kn 
· Uređivanje nogostupa zapadno od BM 48A-62 - 184.000,00 kn 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 7. Čišćenje odvoda na parkiralištu BM 62 i 64 

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o čišćenju odvoda na parkiralištu BM 62 i 64

1. Predsjednica VMO Travno, gđa. Tihana Ivić upoznala je vijećnike sa pritužbom predstavnika suvlasnika na začepljen odvod na parkiralištu BM 62 i 64. Za vrijeme jakih kiša voda se slijeva iz odvoda natrag na parkiralište, a i ima prilično neugodan miris.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu,Vodoopskrba i odvodnja.

Ad. 8. Korištenje prostora MO Travno 

Vijeće Mjesnog odbora Travno jednoglasno (9 „za“) donosi



Z A K LJ U Č A K
o korištenju prostora MO Travno
     
1. Odobrenje Zahtjeva za korištenje prostora mjesne samouprave korisnicima:

a) Zbor stanara BM 63 slobodni termin u ožujku nakon 18.00: 
· Obzirom da se radi o jednokratnom zahtjevu, predsjednica Vijeća MO Travno predlaže termin 2.3.2022 u 18.00. (srijeda) u terminu Zagreb je naš.

b) KLA Travno
· Ponedjeljak od 18.00.-20.00.

c) Podružnica umirovljenika Travno
· Srijeda od 9.00.-11.00. i 16.00.-18.00
· Svaka 3. subota u mjesecu od 16.00.-21.00.

ZAKLJUČAK
o jednokratnom korištenju prostora MO Travno za Zbor stanara BM 63

1. Vijeće Mjesnog odbora Travno jednoglasno odobrava jednokratno korištenje prostora MO Travno u terminu 2.3.2022. od 18.00- 20.00 h Zboru stanara BM 63 u terminu Zagreb je naš.

1. Ovaj Zaključak dostavlja se Vijeću Gradske četvrti Novi Zagreb – istok i Zboru stanara BM 63.


ZAKLJUČAK
o povremenom korištenju prostora MO Travno za KLA Travno

1. Vijeće Mjesnog odbora Travno jednoglasno odobrava povremeno korištenje prostora MO Travno u terminu: ponedjeljak od 18.00.-20.00 h KLA Travno. 

2. Ovaj Zaključak dostavlja se Vijeću Gradske četvrti Novi Zagreb – istok i KLA Travno.

ZAKLJUČAK
o povremenom korištenju prostora MO Travno za Podružnicu umirovljenika Travno


1. Vijeće Mjesnog odbora Travno jednoglasno odobrava povremeno korištenje prostora MO Travno u terminu: srijeda od 9.00.-11.00h i 16.00.-18.00h te svaka 3. subota u mjesecu Podružnici umirovljenika Travno.

2. Ovaj Zaključak dostavlja se Vijeću Gradske četvrti Novi Zagreb – istok i Podružnica umirovljenika Travno.


Ad. 5. Pitanja, prijedlozi i obavijesti

Ad. 5. 1. Nedostatak parkirališnih mjesta u BM 107-109

Vijeće Mjesnog odbora Travno jednoglasno (9 „za“) donosi


Z A K LJ U Č A K
o rješenju problema nedostatka parkirališnih mjesta u BM 107-109

1. Predsjednica VMO Travno, gđa. Tihana Ivić predstavila je Prijedlog građana vezan uz dodavanje parkirališnih mjesta sjeverno od BM 107-109. Naime, parkirališnih mjesta je nedovoljno za tu količinu automobila obzirom da se radi o 2 nebodera sa 18 katova, a na svakom katu je po 10 domaćinstava. Prijedlog je da se na navedenom parkiralištu uspostavi promet u jednom (kružnom) smjeru čime bi se oslobodio prostor za parkiranje duž nogostupa te ukloni prometni znak zabrane parkiranja osim na mjestima za odvoz otpada.

2. Također, potrebno je iscrtavanje po dva parkirna mjesta između parkirnih otoka na sjevernoj strani parkirališta, kao i po jednog  sa zapadne strane krajnjeg lijevog i istočne strane krajnjeg desnog otoka te iscrtavanje parkirnih mjesta na zapadnom odvojku parkinga ispred škole.

3. Predsjednica Vijeća MO Travno, gđa. Tihana Ivić predstavila je vijećnicima poziv Gradskog ureda za mjesnu samoupravu, civilnu zaštitu i sigurnost kojim se traži dostava prijedloga za pilot projekt koji bi između ostaloga uključivao i: uređenje dostupne javne površine koja uključuje javno dostupno parkiralište s mogućnosti izrade punionice za električne automobile i javno dostupnog parkirališta za bicikle (sve u javnom vlasništvu). U dogovoru sa vijećnicima gđa. Tihana Ivić će predložiti navedeno parkirališta, kao i ona sa zapadne strane Mamutice te ono u Kopernikovoj ulici, a potpredsjednik Mario Ščekić će detaljnije razraditi navedeni prijedlog.

4. Vijeće Mjesnog odbora Travno donosi zaključak kojim se prihvaća navedeni prijedlog.
 
5. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu d.o.o., Podružnica Zagrebačke ceste.


Ad. 5. 2. Raspored dežurstava Vijećnika MO Travno:

1. MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:

24.02. Mario Ščekić
03.03. Tomislav Prpić
10.03. Graciela Gabriel – Pukšec
17.03. Iva Brnčić-Plejić 
24.03. Vlatka Sabadi
31.03. Božića Paić
07.04. Tihana Ivić
14.04. Damir Miškec
21.04. Fran Radonić Mayr


Ad. 5. 3. Saniranje oštećenja ceste  jugozapadno od BM 69

Vijeće Mjesnog odbora Travno jednoglasno (9 „za“) donosi

Z A K LJ U Č A K
o sanaciji oštećenja ceste jugozapadno od BM 69

1. Predsjednica VMO Travno, gđa. Tihana Ivić predstavila je Prijedlog sanacije oštećenja ceste i izdizanje šahta u razinu ceste o kojem je zaključak u ovom MO donesen više puta, a više puta i u prethodnom sazivu.

2. Vijeće Mjesnog odbora Travno traži da se isti hitno sanira zbog mogućnosti oštećenja automobila i drugih vozila.

3. Vijeće Mjesnog odbora Travno donosi zaključak kojim se prihvaća navedeni prijedlog. 

4. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu d.o.o., Podružnica Zagrebačke ceste.


Ad. 5. 4. Označavanje pristupa i zabrana parkiranja BM 15

Vijeće Mjesnog odbora Travno jednoglasno (9 „za“) donosi


Z A K LJ U Č A K
o označavanju pristupa i zabrani parkiranja BM 15

1. Predsjednica VMO Travno, gđa. Tihana Ivić predstavila je Prijedlog predstavnika suvlasnika BM 15, g. Dinka Torića, zaprimljenog na e-mail adresu MO Travno o označavanju dozvoli pristup samo vozilima Hitne pomoći, Vatrogasnoj službi, sanitetu te kamionima Čistoće i zabrani parkiranja za osobna vozila. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 5. 5. Izmjena prometne regulacije i označavanje parkirnih mjesta u desnom traku Ulice Božidara Magovca istočno od BM istočno 147-167 i zapadno od BM 48A-70

Vijeće Mjesnog odbora Travno jednoglasno (9 „za“) donosi


Z A K LJ U Č A K
o izmjeni prometne regulacije i označavanje parkirnih mjesta u desnom traku Ulice Božidara Magovca istočno od BM istočno 147-167 i zapadno od BM 48A-70


1. Predsjednica VMO Travno, gđa. Tihana Ivić predstavila je Prijedlog o izmjeni prometne regulacije i označavanje parkirnih mjesta u desnom traku Ulice Božidara Magovca istočno od BM istočno 147-167 i zapadno od BM 48A-70 obzirom da je isto omogućeno u svim ostalim dijelovima te ulice.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 5. 6. Postavljanje stupova gradske rasvjete u dječjem parku zapadno od Mamutice kraj vježbališta za odrasle

Vijeće Mjesnog odbora Travno jednoglasno (9 „za“) donosi


Z A K LJ U Č A K
o postavljanju dodatnih stupova gradske rasvjete u dječjem parku zapadno od Mamutice kraj vježbališta za odrasle

1. Vijećnik VMO Travno g. Damir Miškec, je na prijedlog sugrađana, predstavio Prijedlog O postavljanju dodatnih stupova gradske rasvjete u dječjem parku zapadno od Mamutice kraj vježbališta za odrasle obzirom da je na navedenoj lokaciji izrazito mračno u kasnijim dijelovima dana, a pogotovo predvečer i noću. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 5. 7. Dodjeljivanje pojedinih lokacija u naselju za nadzor vijećnika

Vijeće Mjesnog odbora Travno jednoglasno (9 „za“) donosi


Z A K LJ U Č A K
o dodjeljivanju pojedinih lokacija u naselju za nadzor vijećnika


1. Predsjednica VMO Travno, gđa. Tihana Ivić predstavila je Prijedlog da se pojedinom vijećniku VMO Travno dodijeli lokacija u naselju koju bi nadzirao, vršio kontrolu čišćenja i uređivanja te prijavljivao probleme za istu. Time bi se uspostavilo brže rješavanje problema u naselja, a srednjeročno bi se postavljali ciljevi odnosno prioriteti za naredne PKA.

2. Vijeće Mjesnog odbora Travno donosi zaključak kojim se prihvaća navedeni prijedlog i predlaže kako slijedi:

Mario Ščekić – Kopernikova ulica
Tomislav Prpić – BM 44-48, BM 26-40
Graciela Gabriel – Pukšec – BM 147-167 i BM 48A -70
Iva Brnčić-Plejić – Dv Travno BM 10, BM 69-87
Vlatka Sabadi – dio naselja zapadno od Mamutice
Božića Paić – BM 12-24 i Poligon za bicikle
Tihana Ivić – Park Travno
Damir Miškec – Mamutica i prostor iza Mamutice do Crkve
 Fran Radonić Mayr – OŠ Gustava Krkleca, BM107, 109, 111

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 5. 8. Uklanjanje preostalih kontejnera sa zelene površine

Vijeće Mjesnog odbora Travno jednoglasno (9 „za“) donosi


Z A K LJ U Č A K
o uklanjanju preostalih kontejnera sa zelene površine

1. Predstavnik suvlasnika BM 151 g. Zlatko Blagaj je na dežurstvu u MO Travno 03.02.2022. iznio prijedlog o Uklanjanju preostalih kontejnera sa zelene površine. Napomenuo je da je u razgovoru sa suvlasnicima nekoliko kućnih brojeva potvrđeno da imaju projektirane i izgrađene smetlarnike, a da je također poznato koliki broj kontejnera je zadužen po određenom kućnom broju. Predložio je da se razgovara sa suvlasnicima da uklone preostale kontejnere sa zelene površine.

2. Vijeće Mjesnog odbora Travno donosi zaključak kojim se ne prihvaća navedeni prijedlog obzirom da će se ista radnja ionako morati uskoro izvršiti donošenjem Odluke o javnoj usluzi sakupljanja komunalnog otpada u Gradu Zagrebu pri čemu će se kod svakog predstavnika suvlasnika morati zadužiti i propisno zbrinuti potreban broj spremnika za odvajanje otpada. 

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 5. 9. Organizacija Dani Travnog 23.-24.04.2022.

Vijeće Mjesnog odbora Travno jednoglasno (9 „za“) donosi


Z A K LJ U Č A K
o organizaciji Dani Travnog 23. – 24.4.2022.

1. Predsjednica VMO Travno, gđa. Tihana Ivić predstavila je Prijedlog organizacije Dani Travnog u trajanju od 23.-24.04.2022. Navela je da obzirom na postojeću situaciju sa COVID-19 pandemijom te restrikcijske mjere oko okupljanja na otvorenom koje još vrijede je organizacija Dana Travnog teško izvediva. Također predlaže da ukoliko dođe do ublažavanja mjera da se isti obilježe na način da se postavi više fizički odvojenih lokacija sa događanjima, npr. 1. lokacija ispred MO Travno, lokacije vode prema KUC Travno, a završavaju na školskom igralištu. Zamolila je vijećnike da razmisle i u roku od tjedan dana predstave svoje ideje. Suradnja pri organizacija bi se mogla ostvariti sa: MUP, KUD S. Radić, Speleolozi, KUC, Šahovski klub Travno, Udruga Krugovi,  GK Novi Zagreb, Rugby klub, caffe bar Orlando, Caffe bar Azzuro, OŠ Gustava Krkleca, DV Travno, Zaklada Ana Rukavina, itd. Potrebno je također provjeriti načine financiranja iz nespomenutih rashoda MO Travno.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Predsjednica Vijeća Mjesnog odbora Travno zaključuje sjednicu u 19:30. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

